Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 900/11/8811	Trebišov, 19.1.2012
EEČ : 2-69-25-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Dňa 16.10.2011 v čase okolo 16.05 h v katastri mesta XXXXX z pozemku, ktorý patrí do poľnohospodárskeho pôdneho fondu z parcely č. 15055 o výmere 17,9287 ha, ktorého nájomcom je XXXXX, odcudzil 34 ks slnečnicových klobúkov o celkovej váhe 20 kg, čím takto spôsobil škodu XXXXX vo výške 10,- €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ XXXXX, sp. zn. ORP-13627/KC-TV-2011 zo dňa 29.11.2011 bolo začaté trestné stíhanie a súčasne vznesené obvinenie XXXXX za  prečin krádeže podľa § 212 ods. 2 písm. d  Tr. zák. tak, ako je to uvedené vo výrokovej časti tohto uznesenia.
Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, obvinený s podmienečným zastavením trestného stíhania súhlasí a boli splnené aj ďalšie podmienky predpokladané ustanovením § 216 ods. l Tr. por., lebo obvinený sa k trestnému činu priznal, svoje konanie oľutoval a škoda vo výške 10,- € bola uhradená vrátením odcudzených vecí. 

Vzhľadom na osobu páchateľa, s prihliadnutím na jeho doterajší život a na okolnosti prípadu som dospel k záveru, že takéto rozhodnutie možno dôvodne považovať za dostačujúce.

Preto som rozhodol tak, ako je to vo výrokovej časti tohto uznesenia uvedené.

Poučenie:
Proti tomuto uzneseniu je prípustná sťažnosť, ktorú  je možné podať do 3 dní  od  jeho oznámenia  na  tunajšej  prokuratúre. Sťažnosť má odkladný  účinok /§ 216 ods.5 Tr. por./.

JUDr. Miroslav Kohan
prokurátor